Diari Oficial de la Generalitat Valenciana


Sumari del DOGV 9216, del 16-11-2021 (2021/10779)

Informació pública de la sol·licitud d'autorització administrativa prèvia, autorització de construcció amb declaració d'impacte ambiental, corresponent a la nova subestació transformadora situada al terme municipal d'Algueña. Expedient ATASCT/2017/72/03.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9216

Data del DOGV
:   16-11-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/10137


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa prèvia, autorització de construcció amb declaració d'impacte ambiental, corresponent a la nova subestació transformadora situada al terme municipal d'Algueña. Expedient ATASCT/2017/72/03. [2021/10759]  
Per la publicació en el DOGV número 8283, de data 27 abril de 2018, es va realitzar la corresponent informació pública, no obstant això, en aquesta publicació no es va incloure l'estudi d'integració paisatgística; per aquest motiu, se sotmet novament a aquest tràmit d'informació pública, als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, així com en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, en l'article 36 de la Llei 21/2013, de 9 de desembre, d'avaluació ambiental i en el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, la sol·licitud d'autorització administrativa prèvia i autorització de construcció de la instal·lació elèctrica que s'indica:  
  
  
Peticionari: I-DE, Redes Eléctricas Inteligentes, SAU (anteriorment Iberdrola Distribución Eléctrica, SAU).  
Objecte de la sol·licitud: autorització administrativa prèvia i de construcció.  
Emplaçament: partida El Toscar de la Cova de Joana, Algueña, Alacant.  
Parcel·la amb referència cadastral 030013A003000370000PZ.  
Coordenades UTM fus 30 dàtum ETRS89:  
 X:331.981,35 B:4.246.212,48.  
Documents sotmesos a informació pública:  
Projecte. Denominació: nova subestació transformadora de 132/20 kV ST Algueña  
Estudi d'impacte ambiental  
Estudi d'integració paisatgística.  
Pressupost: 3.040.350,03 -  
La documentació serà exposada per a la consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat d'Informació pública, disponibles l'endemà de la publicació.  
Cosa que es fa pública perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació esmentada en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat al carrer Churruca, 29, així com dirigir a l'esmentat servei territorial les al·legacions que es consideren oportunes en el termini de vint dies comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllaç   
https://www.gva.es/es/inicio/procedimientos'id\_proc=15424&version=amp  
o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos que siguen procedents contra la resolució definitiva del procediment.  
  
Alacant, 28 de setembre de 2021.- La cap del Servei Territorial d'Indústria, Energia i Mines d'Alacant: Rosa M.ª Aragonés Pomares.